**CCXIII**

*Vasile Voiculescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vrei să te smulgi din mine? Smulgându-mi ochii poate...

Și nici atunci... De-a pururi stai dincolo de ei,

În tot ce este-n mine duh de eternitate,

În însăși nemurirea în care-am să mă-nchei.

Ce-mi pasă că iubirea, că luna, are faze,

Când crește și când scade până la-ntunecime;

Oceanul meu de patimi, robit de-a tale raze,

Tălăzuind, lunatic, se umflă spre-nălțime:

Ce mândră limpezime-n zenitul suferinții!

Deodată-n mii de valuri mă sparg să te rășfrâng...

Ne-atragem unul pe-altul cu forța năzuinții,

Dar cumpăna ei fixă- pământ și cer- n-o-nfrâng.Și totuși, aspra-i lege poetul va-nfrunta:În orice vers se scaldă, de sus, splendoarea ta.